CELEX: 32018D2014
Language: sk
Date: 2018-12-14 00:00:00
Title: Vykonávacie rozhodnutie Komisie (EÚ) 2018/2014 zo 14. decembra 2018, ktorým sa mení príloha I k rozhodnutiu 2010/221/EÚ, pokiaľ ide o zoznam oblastí v Írsku bez výskytu herpetického vírusu ustríc 1 μVar (OsHV-1 μVar) [oznámené pod číslom C(2018) 8618] (Text s významom pre EHP)

18.12.2018   
               
               
                  SK
               
               
                  Úradný vestník Európskej únie
               
               
                  L 322/55
               
            
         VYKONÁVACIE ROZHODNUTIE KOMISIE (EÚ) 2018/2014
         zo 14. decembra 2018,
         ktorým sa mení príloha I k rozhodnutiu 2010/221/EÚ, pokiaľ ide o zoznam oblastí v Írsku bez výskytu herpetického vírusu ustríc 1 μVar (OsHV-1 μVar)
         
            
               [oznámené pod číslom C(2018) 8618]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1), a najmä na jej článok 43 ods. 2,
         keďže:
         
                     (1)
                  
                  
                     V prílohe I k rozhodnutiu Komisie 2010/221/EÚ (2) sa stanovuje zoznam členských štátov, zón a jednotiek, ktoré sa považujú za oblasti bez výskytu určitých chorôb uvedených v časti II prílohy IV k smernici 2006/88/ES. S cieľom obmedziť vplyv takýchto chorôb v týchto oblastiach môže členský štát uvedený pri danej chorobe v zmysle uvedeného rozhodnutia vyžadovať dodržiavanie určitých vnútroštátnych opatrení.
                  
               
                     (2)
                  
                  
                     Niekoľko jednotiek na území Írska, ktoré sú v súčasnosti na uvedenom zozname, sa považuje za oblasti bez výskytu herpetického vírusu ustríc 1 μVar (OsHV-1 μVar). V dôsledku nedávneho výskytu ohniska vírusu OsHV-1 μVar v jednotke 6 v zálive Poulnasharry, o ktorom Írsko informovalo Komisiu, by sa malo aktualizovať geografické vymedzenie tých oblastí v Írsku, ktoré sú bez výskytu choroby.
                  
               
                     (3)
                  
                  
                     Príloha I k rozhodnutiu 2010/221/EÚ by sa preto mala zodpovedajúcim spôsobom zmeniť.
                  
               
                     (4)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            V prílohe I k rozhodnutiu 2010/221/EÚ sa zápis týkajúci sa Írska v riadku „Herpetický vírus ustríc 1 μVar (OsHV-1 μVar)“ v štvrtom stĺpci tabuľky „Geografické vymedzenie oblasti so schválenými vnútroštátnymi opatreniami“ nahrádza takto:
            
               „jednotka 1: záliv Sheephaven
               jednotka 3: zálivy Killala, Broadhaven a Blacksod
               jednotka 4: záliv Streamstown
               jednotka 5: zálivy Bertraghboy a Galway
               jednotka A: liaheň v zálive Tralee“.
            
         
         
            Článok 2
            Toto rozhodnutie je určené členským štátom.
         
         
            V Bruseli 14. decembra 2018
            
               
                  Za Komisiu
               
               Vytenis ANDRIUKAITIS
               
                  člen Komisie
               
            
         
         
            (1)  Ú. v. EÚ L 328, 24.11.2006, s. 14.
         
            (2)  Rozhodnutie Komisie 2010/221/EÚ z 15. apríla 2010, ktorým sa schvaľujú vnútroštátne opatrenia na obmedzenie vplyvu určitých chorôb živočíchov akvakultúry a voľne žijúcich vodných živočíchov v súlade s článkom 43 smernice Rady 2006/88/ES (Ú. v. EÚ L 98, 20.4.2010, s. 7).